Վրաստանում կարծես օրինաչափություն է դարձել` յուրաքանչյուր ամռան սկզբին բարձրացնել նախագահ Միխեիլ Սահակաշվիլու ազգային պատկանելության հարցը: Ավելի ճիշտ` հայտարարել, թե նա ծագումով հայ է, ինչը վիրավորական է որոշ «ազնվացեղ» վրացիների համար: Վիրավորական, որ իրենց «արիական ցեղը» ղեկավարում է ազգությամբ հայ նախագահը: Այդ ժամանակ շատերը մոռանում են, որ մինչ այդ դրվատել են Միխեիլին, գնահատել նրա ջանքերը Վրաստան-ԱՄՆ հարաբերություններ ձևավորելու, Վրաստան խոշոր ներդրումներ կատարելու, Թուրքիայի հետ բարեկամական հարաբերություններ հաստատելու, վրացիների սոցիալական վիճակը բարելավելու համար: Չէ´, կարևորն ազգությունն է, ծագումը, ու վրացիները չեն ներում նախագահին:…